94/35/EY: Komission päätös, tehty 25 päivänä tammikuuta 1994, afrikkalaiseen sikaruttoon liittyvistä tietyistä suojatoimenpiteistä Portugalissa tehdyn päätöksen 93/602/EY muuttamisesta



Virallinen lehti nro L 021 , 26/01/1994 s. 0023 - 0024

Suomenk. erityispainos Alue 3 Nide 55 s. 0365

Ruotsink. erityispainos Alue 3 Nide 55 s. 0365



KOMISSION PÄÄTÖS, tehty 25 päivänä tammikuuta 1994, afrikkalaiseen sikaruttoon liittyvistä tietyistä suojatoimenpiteistä Portugalissa tehdyn päätöksen 93/602/EY muuttamisesta (94/35/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostus-tarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2) ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna neuvoston direktiivillä 92/118/ETY ja erityisesti sen 9 artiklan 4 kohdan, sekä katsoo, että Alentejon alueella Portugalissa esiintyneen afrikkalaisen sikaruton vuoksi komissio teki 19 päivänä marraskuuta 1993 afrikkalaiseen sikaruttoon liittyvistä tietyistä suojatoimenpiteistä Portugalissa päätöksen 93/602/EY(4), afrikkalaisen sikaruton esiintyminen voi vaarantaa vakavasti muiden jäsenvaltioiden karjan, elävien sikojen, tuoreen sianlihan ja tiettyjen lihavalmisteiden kaupan vuoksi, Portugalin toimittamat afrikkalaisen sikaruton tilannetta koskevat tiedot ovat mahdollistaneet pienentää aluetta, jossa on toteutettu päätöksen 93/602/EY mukaisia tiettyjä suojatoimenpiteitä, uusi tilanne huomioon ottaen, olisi tarpeen mukauttaa päätöksen 93/602/EY mukaisesti toteutettuja toimenpiteitä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/602/EY seuraavasti. 1) Poistetaan 1 artiklan 2 ja 3 kohta. 2) Poistetaan 2 artiklan 3 kohta. 3) Korvataan 4 artiklan 2 kohdan ensimmäinen luetelmakohta: " - siat ovat olleet alkuperätilalla vähintään 21 päivää ennen teurastamoon lähettämistä ja muita sikoja ei ole tuotu tilalle tänä aikana, - kaikille lähetettäville sioille on tehty teurastamoon lähettämistä edeltävien 10 päivän aikana negatiivisen tuloksen antanut yksilöllinen serologinen tutkimus afrikkalaisen sikaruton havaitsemiseksi, tai karjasta on otettu näyte lähettämistä edeltävien 14 päivän aikana liitteen II määräysten mukaisesti, - kaikki lähetettävät siat on merkitty korvamerkillä tai tatuoinnilla ennen näytteenottoa, - laillistettu eläinlääkäri on tehnyt kaikille alkuperä-tilan sioille kliinisen tutkimuksen lähettämistä edeltävien 24 tunnin aikana ". 4) Korvataan liite I seuraavasti: "LIITE I SUOJAVYÖHYKE Seuraavat kunnat: - Moura - Barrancos - Serpa - Mértola" 5) On täydennettävä 3 artiklan 1, 2 ja 3 kohdan käsite "todistus" ilmaisulla "sellaisena kuin se on muutettuna päätöksellä 94/35/EY". 2 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä tammikuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 395, 30.12.1989, s. 13 (4) EYVL N:o L 285, 20.11.1993, s. 38